Държавен вестник, бр. 99, 2004 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  99
 2. при работно налягане—когато арматура-
та е ремонтирана на място.
Чл. 604. Преди монтирането им на място
предпазните устройства се регулират на стенд,
като се извърши проверка на плавността на хода
на регулиращите органи и на плътността на
спиращите органи.
Чл. 605. Не се допуска работа на тръбопро-
водите и съоръженията с нарушена топлинна
изолация.
Чл. 606. (1) При температура на обкръжава-
щия въздух +25 °С температурата на повърх-
ността на изолацията не превишава 45 °С за
обекти с температура на топлоносителя до 200 °С
включително.
 (2) Топлинната изолация на фланцовите
съединения, арматурата и участъците от тръ-
бопроводите, подлагани на периодичен конт-
рол, се изпълнява от отделни лесно свалящи се
елементи.
 (3) Топлинната изолация на тръбопроводи
и повърхности на съоръжения с температура
над 200 °С, намиращи се в близост до маслени
резервоари, маслопроводи, мазутопроводи и ка-
белни линии, се покриват с метални или специ-
ални пластмасови покрития.
Чл. 607. (1) Обектите, чиято температура на
флуида е по-ниска от температурата на обкръ-
жаващия ги въздух, се покриват с антикорози-
онно и топлоизолационно покритие.
(2) Когато повърхността на топлинната изо-
лация е без метална обшивка, тя се боядисва.
При наличие на метална обшивка или покри-
тие с алуминиева боя върху повърхността се
нанасят маркировъчни пръстени.
(3) Оцветяването и означенията на тръбо-
проводите за пара и вода отговарят на специа-
лизираните нормативни актове за технически
надзор и на съответните стандарти.
Раздел IV
Термопомпи
Чл. 608. Този раздел се отнася за техническа
експлоатация на термопомпите, предназначе-
ни за получаване на топлинна енергия с изпол-
зване на нископотенциална топлина.
Чл. 609. Използването на термопомпите е
целесъобразно при едновременно производст-
во на изкуствен студ и топлинна енергия.
Чл. 610. Резервирането на термопомпите се
определя от изискването за надеждността на
източника за топлина.
Чл. 611. Системите за топлоснабдяване с
използването на термопомпи се изпълняват с
две и повече машини или уредби за охлаждане.
Допуска се използването на една машина или
уредба за охлаждане с регулируема мощност.
Чл. 612. Частите на термопомпите, подло-
жени на ниски температури, се изработват от
материали, които запазват структурата си по
време на експлоатацията.
Чл. 613. Не се допуска експлоатация на тер-
мопомпи без изправни защити.
Чл. 614. Помещенията с температура 0 °С и
по-ниска се снабдяват със система за светлинна
и звукова сигнализация “човек в камерата” с
изведен сигнал на операторския пулт.
Чл. 615. Експлоатацията на термопомпите
се извършва по документацията на производи-
теля, изискванията на техническия надзор и
вътрешните инструкции.
Чл. 616. Системите с термопомпи се освиде-
телстват по време на пусково-наладъчните ра-
боти и периодично по време на експлоатация,
като резултатите се нанасят в паспорта на обза-
веждането.
Раздел V
Термогенератори
Чл. 617. Термогенераторите се използват
за инфрачервено или въздушно отопление и
вентилация на помещения с различно пред-
назначение.
Чл. 618. Термогенераторите, използващи
като гориво природен газ, се експлоатират и
изпитват съгласно нормативните изисквания за
работа с природен газ и при спазване на изиск-
ванията за пожарна и аварийна безопасност.
Чл. 619. Термогенераторите, използващи
електроенергия, както и тяхната експлоатация
се осъществява съгласно нормите и правилата
за устройство и експлоатация на електро-
оборудването.
Чл. 620. Термогенераторите, използващи
дизелово гориво, отговарят на изискванията за
изгаряне на течни горива.
Чл. 621. Термогенераторите се оборудват
и експлоатират при действащи автоматика и
защити.
Чл. 622. В експлоатационните инструкции се
отразяват и изискванията на производителя.
Раздел VI
Възобновяеми топлоизточници
Чл. 623. Към възобновяемите термогене-
риращи топлоизточници се отнасят енерго-
системи, използващи алтернативни видове го-
рива—биомаса, биогаз, генераторен газ и др.,
както и възобновяеми източници на енергия—
енергия на слънцето, вятъра, топлината на
земята и др., а така също и рядко използвани
видове енергия или вторични технологични
енергоносители.
Чл. 624. Особеностите на експлоатация за
всяка конкретна топлогенерираща енергосис-
тема се определят от инструкциите на произ-
водителя.
Чл. 625. Термогенериращите термосистеми
се оборудват със съответните системи за хими-
ческа подготовка на водата, регулация, автома-
тика, блокировки и сигнализация, както и сис-
теми за опазване на околната среда.